Hornbeer Funky Elf from Hornbeer - Ratebeer
Hornbeer Funky ElfBrewed by HornbeerKirke Hyllinge, Denmark Style: Sour/Wild Ale | Ratings: 42 | Winter Seasonal | Alcohol: 9.5%Danish: En jule�l med �Vild� g�r. Israel | Geloof droom skryf
Ons was verlig om die lughawe betyds te bereik maar ook baie bang ons bagasie is te swaar. Ons was so 4kg elk oorgewig maar is deurgelaat – dankie Liewe Jesus!!!! Ons het na die badkamers toe gestorm en van kop tot tone gewas na al die stappery en ons was nou gereed vir die 12 ure vlug huis toe. Ons vlug vanaf Jordanië na Egipte is vertraag met ‘n uur en toe ons in Egipte aankom moes ons hardloop van die een kant van die lughawe tot die ander kant om betyds ons Egipte vlug te vang.
Daar is ‘n gesegde in Israel – “sien jou volgende jaar in Jerusalem!”. Dit hoef nie volgende jaar te wees nie Heer maar mag ek groot asseblief weer gaan?”
Baie dankie vir almal wat my Israel toer saam met my beleef het, ek waardeer dit verskriklik baie!
This entry was posted on Junie 2, 2017, in Israel.	4 Kommentaar
Petra – die pienk stad van marmer – 1
Oppad na Petra stop ons bo-op die berg met die wonderlikste uitsig, maar dis so koud ons bibber en ek moet my pasmina vir Liesl leen om oor haar skouers te gooi.
Die hotel loop in vlakke en is baie mooi. Die uitsig is onbeskryflik. Dis ons laaste dag en ons is oppad Petra toe.
n Arabiese vrou begin sommer vir ons ‘baba’ in die groep wys hoe om haar kopdoek te vou. Sy is hier alleen en die toer is haar mondigwordings geskenk van haar ouers. ‘n Pragtige vriendelike kind.
Petra is ‘n stad wat uit pienk steen gekap is en was in Bybelse tye die stad Sela, hoofstad van Edom. In 800-600vC kap die Nabateans van Noord Afrika vir hulle ‘n stad uit die steen. Hulle het baie rondgetrek en het nie hulle huise permanente strukture gemaak nie maar meer grafte. In 10cvC neem die Romeine die stad is. Die Bedouins wat daar gaan woon sny die stad vir die volgende 1000 jaar heeltemal af van die Weste en pas hulle geheime stad jaloers op. Hulle weier toegang van enige vreemdeling. In 1812 het ‘n Sweedse ontdekkingsreisiger, Burckhardt homself vermom as ‘n Muslim en kry toegang deur vir hulle te vertel dat hy ‘n eed afgelê het om ‘n bok te offer by die Berg Aaron (waar hulle glo Moses se broer begrawe is). Daar is 2 belangrike plekke waarvan een die plek is waar hulle glo Moses die koperslang omhoog gehou het en die rots wat Moses slaan en daar water uitkom (Exodus 17). Tot vandag is dit die enigste plek in die barre woestyn waar water te vinde is. Die moeilikste hier was om die grootsheid op film vas te lê.
This entry was posted on Mei 18, 2017, in Israel.	7 Kommentaar
(ek wil net om verskoning vra ek het so rukkie terug hierdie per ongeluk op die verkeerde dag en sonder fotos geblog)
Eilat is ‘n pragtige stad. Ek het ‘n FB vriendin daar en het nie voor die tyd besef ons gaan tyd daar deurbring nie, anders het ek haar laat weet.
Die water is die helderste en blouste wat ek nog gesien het en is reg oor die wêreld gesog vir duik en seelewe kyk.
Van hier kan mens Saoedi-Arabië sien.
Daar is ‘n baie interessante fabriek waar edelstene verwerk word, Eilat Stone. Die pragtige groen steen word net daar aangetref.
This entry was posted on Mei 14, 2017, in Israel.	6 Kommentaar
Die tyd raak nou min en ek begin nou rêrig baie na my man verlang. Ons ry vroeg, ons eerste stop is Timna Park en ons ry verby ‘Lot se vrou’.
Hiervoor kon ek nie meer wag nie!!! Ons besoek die lewensgrootte replika van die Tabernakel.
Die brons altaar, die vuur het dag en nag gebrand en daar is 2 maal per dag geoffer, oggend en aand.
Die Heilige deel het ‘n kandelaar (menorah), wierookaltaar en tafel met die brood. Elke Sabbat is 12 brode daar gesit en die volgende Sabbat vervang. Die Hoëpriester en sy familie kon dan die ou brood eet.
In die Allerheiligste is die Ark geplaas wat die Tien Gebooie op 2 klippe bevat, die staf van Aaron wat altyd bloeisels aan gehad het en bakkie manna.
Ons ry verby die sandsteen pilare van Koning Salomo se myne en gaan kyk na die “mushrooms”. Die “Mushrooms” is baie skaars en gevorm deur wind, water erosie, ens deur die eeue. Rondom “The Mushroom” is baie koper smelterye uit die 14 en 12de eeu vC.
Ons oulike toerleiers
Ek is gedaan!
Ek het my voet gesny teen ‘n vlymskerp klip in die Dooie See.
This entry was posted on Mei 10, 2017, in Israel.	12 Kommentaar
This entry was posted on Mei 5, 2017, in Israel.	13 Kommentaar